 Boqor Cismaan Buurmadaw ayaa dilka Taliyaha ku eedeeyey maamulka gobolka Saaxil, Salaadiin iyo Madax-dhaqameed, isagoo si gaar ah farta ugu fiiqay maamulka gobolka Saaxil oo si toos dhacdadan loola xidhiidhiyey, waxaana uu boqorku yidhi: Dhacdadan lagu dilay taliyihii qaybta Booliska Berbera maaha wax si yar oo fudud isaga dhacay waana arrin laga soo shaqeeyey oo lagu duminayo qaranimada Somaliland, waxaana cad inay ahayd muaamarad ay fuliyeen maamulka Gobolka Saaxil oo si farsamaysan loo hagaayay, mana ah dhacdooyinka iska soo daba dhacayay ee gobolka Saaxil mid laga indho qarsan karo ama laga dulqaadan karo tobankii dhacdo ee u dambeeyey, waxaaa uu intaasi raaciyey Boqor Buurmadaw Mar qudha may dhicin in xitaa raaligalin laga bixiyo ama ay muuqato in laga xun yahay. 